Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 518

2. A munkavégzéshez szükséges szakmai kommunikáció A szociális, gyermek- és gyermekvédelmi ügyintéző munkája során: — tudja alkalmazni a kommunikáció elméleti modelljét, a társas érintkezés kultúráját, — ismerje fel a közvetlen emberi kommunikáció csatornáit, folyamatát és törvényszerűségeit, — ismerje fel az emberi kiszolgáltatottság pszichikai összetevőit, — tudja használni a probléma feltárásához szükséges kommunikációs eszközöket, — legyen képes nyílt és hiteles kommunikációra, ismerje fel a nyílt kommunikáció feltételeit zavaró tényezőket, — tudja értelmezni és tolerálni ügyfelének sajátos kommunikációs jelzéseit, esetleges kommunikációs hiányosságait, problémáit, ezek mögött a segítséget kérő embert lássa, — ismerje saját kommunikációjának hatótényezőit, esetleges gyengeségeit, — ismerje fel a metakommunikációs jelzéseket, tudja kontrollálni saját metakommunikációját, — tudja értelmezni a konfliktus fogalmát, — ismerje fel a konfliktusok keletkezésének okait, — alkalmazza a konfliktuskezelés különböző módjait és technikáit szakmai illetékességének határain belül (beszélgetés, megbeszélés, békítés stb.), — alkalmazza a meggyőzés különböző módjait, — tudja elfogadtatni saját szakmai álláspontját, — legyen tisztában a szakterületén használatos szakkifejezések jelentéstartalmával, és azokat helyesen alkalmazza.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes